हाल विभिन्न समयमा सञ्चालनमा आएका तथा ठूला उद्योगका रूपमा वर्गीकृत भएका हेटौंडा कपडा उद्योग, अन्नपूर्ण टेक्सटाइल, अशोक टेक्सटाइल, स्टार टेक्सटाइल, गणपति टेक्सटाइल, शाह उद्योग, जगदम्बा टेक्सटाइललगायतका उद्योग अहिले बन्द छन् । सानो लगानीका करीब १ सय उद्योगसमेत अहिले बन्द अवस्थामा रहेको पनि प्रतिवेदनमा उल्लेख छ । नेपाललाई पहिरनका लागि वार्षिक ८० करोड मिटर बराबरको लत्ता कपडा आवश्यक पर्ने त्यसबाहेक सिरक–डसना, पर्दालगायत विभिन्न रूपमा प्रयोग गरिने कपडा त्यत्ति नै आवश्यक पर्छ ।
